b'\n_START_ARTICLE_\nVfL Bochum\n_START_PARAGRAPH_\nVerein f\xc3\xbcr Leibes\xc3\xbcbungen Bochum 1848 Fu\xc3\x9fballgemeinschaft, VfL Bochum ali preprosto Bochum je nem\xc5\xa1ki nogometni klub iz mesta Bochum. VfL Bochum je ena najstarej\xc5\xa1ih \xc5\xa1portnih organizacij na svetu, saj je nastala 26. julija 1848, ko je lokalni \xc4\x8dasopis spra\xc5\xa1eval po kreiranju gimnasti\xc4\x8dnega kluba. Oddelek za nogomet pa je bil ustvarjen 31. januarja 1911. V devetdesetih letih prej\xc5\xa1njega stoletja je imel Bochum status jojo kluba, saj si je zagotavljal napredovanja in relegacije iz 1. Bundeslige v 2. Bundesligo in obratno. Najbolj\xc5\xa1i izid kluba po koncu sezone sta dve peti mesti iz leta 1997 in 2004, s \xc4\x8dimer si je zagotovil igranje v Evropski ligi. Leta 1997 je napredoval v 3. krog, kjer ga je izlo\xc4\x8dil Ajax, v letu 2004 pa se je zgodaj poslovil, po tem, ko je izgubil proti Standard Li\xc3\xa8gu po pravilu golov v gosteh. Trenutno igra v 2. Bundesligi._NEWLINE_Bochumov doma\xc4\x8di stadion je rewirpowerSTADION, ki sprejme 29.299 gledalcev. Barva dresov pa je modra.'